hotchpotch/miracl-hf-unified huggingface dataset:
รู้ทันทักษิณ
รู้ทันทักษิณ เป็นหนังสือที่วิพากษ์วิจารณ์การทำงานของ พันตำรวจโท ดร.ทักษิณ ชินวัตร ซึ่งขณะนั้นดำรงตำแหน่งนายกรัฐมนตรี โดยเสนอในรูปแบบของมุมมอง ความคิดเห็นของนักวิชาการชั้นนำหรือคนที่รู้จักทักษิณผ่านบทวิเคราะห์ วิพากษ์วิจารณ์ เพี่อให้ผู้อ่านได้เข้าใจถึงการเปลี่ยนแปลงที่เกิดขึ้นในยุคทักษิณ ทั้งทางการเมือง เศรษฐกิจและสังคม โดยมีบรรณาธิการคือ รองศาสตราจารย์ ดร.เจิมศักดิ์ ปิ่นทอง อดีตเป็นสมาชิกวุฒิสภากรุงเทพมหานคร และมีสำนักพิมพ์คือฃอคิดด้วยฅน  หนังสือรู้ทันทักษิณมีทั้งหมด 5 เล่ม โดยได้แถลงเปิดตัวอย่างเป็นทางการเล่มแรก เมื่อวันที่ 25 มีนาคม พ.ศ. 2547
รายการรู้ทันทักษิณได้ถูกนำมาเป็นรายการบนเวทีพันธมิตรประชาชนเพื่อประชาธิปไตยในครั้งการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี และในรายการเมืองไทยรายสัปดาห์คอนเสิร์ตการเมืองโดยมีพิธีกรคือ รองศาสตราจารย์ ดร.เจิมศักดิ์ ปิ่นทอง และมีพิธีกรรับเชิญในแต่ละครั้ง ต่อมาได้แปรรูปมาเป็นรายการ "รู้ทันประเทศไทย" ทาง สถานีโทรทัศน์ผ่านดาวเทียมเอเอสทีวี ช่อง NEWS1
สารละลายในน้ำ
สารที่ละลายในน้ำ หรือ เอเควียส ()​ คือสารละลายที่มีตัวทำละลายเป็นน้ำ มักจะแสดงไว้ในสมการเคมีโดยใส่ "(aq)" ต่อท้ายสสารนั้น ซึ่ง aq ย่อมาจาก aqueous หมายถึงความเกี่ยวข้องหรือการละลายในน้ำ น้ำเป็นตัวทำละลายที่ดีชนิดหนึ่งทั้งในธรรมชาติและในการทดลองทางเคมี
สารที่ไม่ละลายในน้ำมักมีคุณสมบัติไม่ชอบน้ำ (hydrophobic) ส่วนสารที่ละลายในน้ำได้มักมีคุณสมบัติชอบน้ำ (hydrophilic) ตัวอย่างของสารที่ละลายในน้ำได้เช่นโซเดียมคลอไรด์ (เกลือแกง) กรดและเบสส่วนใหญ่เป็นสามารถละลายได้ในน้ำ ซึ่งเป็นไปตามนิยามส่วนหนึ่งของทฤษฎีปฏิกิริยากรดเบส (ยกเว้นนิยามของลิวอิส) ความสามารถในการละลายน้ำของสสารจะพิจารณาว่า สสารนั้นสามารถจับตัวกับน้ำได้ดีกว่าแรงดึงดูดระหว่างโมเลกุลของน้ำหรือแรงดึงดูดระหว่างโมเลกุลของสารนั้นหรือไม่ หากเกิดการเปลี่ยนแปลงที่ทำให้ความสามารถในการละลายน้ำลดลง (เช่น อุณหภูมิเปลี่ยนไป) น้ำระเหยออกไปจากสารละลาย หรือ เกิดปฏิปริกิริยาเคมีทำให้เกิดสารที่ไม่ละลายน้ำ จะเกิดการตกตะกอนหรือตกผลึก
สารละลายในน้ำที่สามารถนำไฟฟ้าได้จะต้องมีอิเล็กโทรไลต์อย่างเข้มอย่างเพียงพอ คือสสารนั้นสามารถแตกตัวเป็นไอออนได้ในน้ำอย่างสมบูรณ์ น้ำซึ่งเป็นโมเลกุลมีขั้วก็จะมาอยู่ล้อมรอบ ส่วนอิเล็กโทรไลต์อย่างอ่อนที่แตกตัวในน้ำได้ไม่ดี ก็จะทำให้สารละลายนั้นนำไฟฟ้าได้ไม่ดีตามไปด้วย สำหรับสสารที่ไม่ได้เป็นอิเล็กโทรไลต์แต่สามารถละลายในน้ำได้ เนื่องจากสสารนั้นไม่แตกตัวเป็นไอออนในน้ำ ยังรักษารูปร่างของโมเลกุลเอาไว้ อาทิ น้ำตาล ยูเรีย กลีเซอรอล และเมทิลซัลโฟนิลมีเทน (MSM) เป็นต้น
ตัวอย่างต่อไปนี้เป็นแนวทางพิจารณาว่าสสารใดสามารถละลายน้ำได้หรือไม่
หนังทุนต่ำ
หนังทุนต่ำ เป็นหนังที่ถ่ายทำโดยทุนสร้างที่จำกัด โดยมากผู้กำกับไร้ชื่อ มักจะสร้างหนังทุนต่ำเนื่องจากขาดเงินทุนจากสตูดิโอ ที่ไม่ยินยอมให้เงินทุนสำหรับภาพยนตร์เนื่องจากอาจเห็นว่าหนังจะไม่ประสบความสำเร็จ
เป็นการยากที่จะระบุว่าเงินเท่าใดถึงจะเป็นหนังทุนต่ำ คำว่าหนังทุนต่ำ นั้นแตกต่างกันไปตามแต่ละประเทศและแนวของหนัง ตัวอย่างเช่น ภาพยนตร์ตลก ทุนสร้าง 20 ล้านดอลลาร์สหรัฐถือว่าเป็นหนังทุนสร้างปานกลาง แต่หากเป็นหนังแอ็กชันแล้วด้วยจำนวนเท่านี้ถือเป็นหนังทุนสร้างต่ำ
หนังทุนต่ำที่ประสบความสำเร็จมากที่สุดคือ หนังในปี 1999 เรื่อง "The Blair Witch Project" ที่มีทุนสร้างที่ $22,000 ดอลลาร์สหรัฐ แต่ทำรายได้ไป $248 ล้านดอลลาร์สหรัฐทั่วโลก ถือเป็นสัดส่วนของทุนสร้างต่อรายได้สูงที่สุด ในประวัติศาสตร์วงการภาพยนตร์อเมริกัน หลังจากนั้นยังมีการออกหนังสือ วิดีโอสามภาค และภาคต่อที่ประสบความสำเร็จน้อยกว่า ภาพยนตร์ที่ประสบความสำเร็จอีกเรื่องหนึ่งคือ "Deep Throat" หนังที่สร้างในปี 1972 ที่มีทุนสร้างเพียง $22,500 ดอลลาร์สหรัฐ มีการอ้างว่าทำรายได้กว่า $600 ล้านดอลลาร์สหรัฐ แต่รายได้นี้ก็ถูกปฏิเสธไปเนื่องจากดูไม่สมจริง
"Napoleon Dynamite" มีทุนสร้าง $400,000 ดอลลาร์สหรัฐ ทำรายได้เกือบ $50 ล้านดอลลาร์สหรัฐ
ภาพยนตร์อย่าง "Juno" ที่มีทุนสร้าง $6.5 ล้านเหรียญและทำรายได้ไปกว่า $230 ล้านดอลลาร์สหรัฐทั่วโลก และ "สลัมด็อก มิลเลียนแนร์ คำตอบสุดท้าย...อยู่ที่หัวใจ" มีทุนสร้าง $15 ล้านดอลลาร์สหรัฐแต่ทำรายได้ $244 ล้านดอลลาร์สหรัฐ ถือเป็นภาพยนตร์ที่ประสบความสำเร็จอย่างมาก
อีกเรื่องที่ประสบความสำเร็จคือ หนังทุนต่ำเรื่อง "Clerks" กำกับโดยเควิน สมิท "Clerks" มีทุนสร้างน้อยกว่า $27,000 ดอลลาร์สหรัฐ (โดยเงินส่วนใหญ่ไปลงที่เพลงประกอบภาพยนตร์ด้วยซ้ำ) แต่ประสบความสำเร็จอย่างดี
จอมขวัญ หลาวเพ็ชร์
จอมขวัญ หลาวเพ็ชร์ อดีตบรรณาธิการข่าวต่างประเทศ และผู้รายงานข่าวหญิงทางไทยรัฐทีวี
จอมขวัญ เกิดเมื่อวันที่ 3 มีนาคม พ.ศ. 2521 สำเร็จปริญญาตรีจากศิลปศาสตรบัณฑิต (วิชาเอกภาษาอังกฤษ วิชาโทภาษาญี่ปุ่น) จากมหาวิทยาลัยศรีนครินทรวิโรฒ ต่อมาได้รับการทาบทามจากบุคลากรในเครือเนชั่น ให้มาเป็นผู้รายงานข่าวทางเนชั่นทีวี และช่วงเวลาต่อมา มีผลงานเขียนคอลัมน์ ทางนิตยสารเนชั่นสุดสัปดาห์ และหนังสือพกพา (pocket book) "นักข่าวหลังอาน" กับสำนักพิมพ์เนชั่น ซึ่งวางจำหน่ายครั้งแรกเมื่อปี พ.ศ. 2552. ด้านชีวิตส่วนตัวสมรสกับ เมธัส อนุวัตรอุดม นักวิชาการสำนักสันติวิธีและธรรมาภิบาล สถาบันพระปกเกล้า ซึ่งทั้งคู่พบกันครั้งแรกขณะที่ฝ่ายชายไปออกรายการของฝ่ายหญิง
ในปลายปี พ.ศ. 2558 ได้ย้ายไปยังไทยรัฐทีวี
สี่อาชญากร
สี่อาชญากร () เป็นอาชญนิยาย ซึ่งเขียนโดย อกาธา คริสตี เนื้อหากล่าวถึงยอดนักสืบ เฮอร์คูล ปัวโรต์ ต้องเผชิญวายร้ายจากสี่ประเทศด้วยกัน
เรื่องสี่อาชญากรนี้เป็นที่ชื่นชอบของผู้ติดตามผลงานของอกาธา คริสตี หลายราย รวมถึงโกโช อาโอยาม่า ผู้เขียนการ์ตูนเรื่องยอดนักสืบจิ๋วโคนันด้วยเช่นกัน
แอร์กูล ปัวโร ร่วมกับพรรคพวกไล่ล่าตัวคนร้ายจากสี่ชาติ ซึ่งได้แก่ อเมริกัน, จีน, ฝรั่งเศส และอังกฤษ เพื่อป้องกันมิให้เกิดการก่อการร้าย
ฆาตกรรมในวงบริดจ์
ฆาตกรรมในวงบริดจ์ () เป็นอาชญนิยาย ซึ่งเขียนโดย อกาธา คริสตี้ เนื้อหากล่าวถึงยอดนักสืบเฮอร์คูล ปัวโรต์ต้องสืบหาตัวคนร้ายซึ่งสังหารนายไชตาน่าซึ่งเป็นคนไม่ดีในขณะที่หลายคนกำลังเล่นไพ่บริดจ์
เรื่องฆาตกรรมในวงบริดจ์นี้เป็นที่ชื่นชอบของผู้ติดตามผลงานของอกาธา คริสตี้หลายราย รวมถึงโกโช อาโอยาม่า ผู้เขียนการ์ตูนเรื่องโคนันด้วยเช่นกัน
นายไชตาน่าเชิญผู้ทรงเกียรติมาเล่นไพ่บริดจ์ แล้วต่อมาตนได้ถูกสังหารขณะที่ทุกคนเล่นไพ่ เฮอร์คูล ปัวโรต์ และพรรคพวกจึงแยกย้ายสืบหาผู้ต้องสงสัยทีละคน
อาร์.อี.เอ็ม.
อาร์.อี.เอ็ม. () เป็นวงร็อกอเมริกัน ที่ก่อตั้งวงที่เอเธนส์ รัฐจอร์เจีย ในปี 1980 โดย ไมเคิล สไตป์ (ร้องนำ), ปีเตอร์ บัก (กีตาร์), ไมค์ มิลส์ (กีตาร์เบส) และบิลล์ เบอร์รี (กลองและเพอร์คัชชัน) อาร์.อี.เอ็ม. ถือเป็นวงอัลเทอร์เนทีฟร็อกวงแรกที่ประสบความสำเร็จและได้รับสนใจในยุคแรก จากสไตล์กีตาร์ของบัก และเสียงร้องคลุมเครือของสไตป์ อาร์.อี.เอ็ม. ออกผลงานซิงเกิลแรกคือ "Radio Free Europe" ในปี 1983 กับค่ายเพลงอิสระ ฮิบ-โทน ซึ่งอยู่ในอัลบั้มอีพีที่ออกต่อมาชุด "Chronic Town" ในปี 1982 วงออกผลงานแรกกับค่ายไอ.อาร์.เอส ต่อมาในปี 1983 ได้ออกผลงานที่ได้รับเสียงวิจารณ์ที่ดีอย่างชุด "Murmur" และยังคงประสบความสำเร็จต่อเนื่องในการออกผลงานอัลบั้มชุดต่อ ๆ มา รวมถึงการออกทัวร์และการตอบรับการสนับสนุนจากสถานีวิทยุในมหาวิทยาลัย หลังจากประสบความสำเร็จกับวงการเพลงใต้ดิน อาร์.อี.เอ็ม. ก็ประสบความสำเร็จก้าวขึ้นสู่กระแสหลักกับซิงเกิลฮิตในปี 1987 ที่ชื่อ "The One I Love" ทางวงได้เซ็นสัญญากับค่ายเพลงวอร์เนอร์บราเธอร์ส ในปี 1988 และเริ่มพูดถึง ตระหนักเรื่องการเมืองและสิ่งแวดล้อม ขณะที่ได้เล่นแสดงสดในสนามกีฬาใหญ่ ๆ ทั่วโลก
ต้นยุคทศวรรษ 1990 กระแสอัลเทอร์เนทีฟเริ่มก้าวสู่กระแสหลัก อาร์.อี.เอ็ม. ถือว่าเป็นผู้บุกเบิกแนวเพลงนี้ พวกเขาได้ออกผลงานที่ประสบความสำเร็จด้านการตลาดอย่าง อัลบั้มชุด "Out of Time" (1991) และ "Automatic for the People" (1992) ที่ได้หันเหไปจากดนตรีในยุคแรกเริ่มของพวกเขา ผลงานของ อาร์.อี.เอ็ม. ในปี 1994 ชุด "Monster" ที่ได้ทำให้มีความเป็นร็อกมากขึ้น วงได้ทำการทัวร์ครั้งแรกในรอบ 6 ปี เพื่อสนับสนุนอัลบั้มชุดนี้ ทัวร์นี้ได้ทำให้เกิดความเสียหายกับสมาชิก 3 คนในวง ต่อมาในปี 1996 อาร์.อี.เอ็ม. เซ็นสัญญาใหม่กับวอร์เนอร์บราเธอร์ส ด้วยจำนวนเงิน 80 ล้านดอลลาร์สหรัฐ ถือเป็นการเซ็นสัญญาที่แพงที่สุดในประวัติศาสตร์ ปีถัดมา บิลล์ เบอร์รีออกจากวง ส่วนบัก, มิลส์ และสไตป์ ยังคงเล่นกับวงต่อด้วยจำนวนเครื่องดนตรี 3 ชิ้น ทางวงยังได้เปลี่ยนแนวเพลง พวกเขายังคงประสบความสำเร็จในทศวรรษต่อมาด้วยเสียงวิจารณ์ทางบวกและลบปนกัน และประสบความสำเร็จด้านการค้า ในปี 2007 พวกเขามีชื่ออยู่ในร็อกแอนด์โรลฮอลออฟเฟม
ต่อมา ในปี 2011 R.E.M. ได้ประกาศยุบวงในเดือนกันยายน 2011 โดยประกาศการยุบวงอย่างเป็นทางการผ่านทางเว็บไซต์ของวง
แคตวูแมน
แคตวูแมน () สามารถหมายถึง
เจสัน พรีสต์ลีย์
เจสัน แบรดฟอร์ด พรีสต์ลีย์ () เกิดเมื่อวันที่ 28 สิงหาคม ค.ศ. 1969 นักแสดงชาวอเมริกัน-เกิดแคนาดา และยังเป็นผู้กำกับภาพยนตร์ มีเป็นที่รู้จักในบทบาท แบรนดอน วอลช์ ในซีรีส์ทางโทรทัศน์เรื่อง "Beverly Hills, 90210" ที่ประสบความสำเร็จในต้นทศวรรษ 1990
เทศบาลเมืองบางกรวย
เทศบาลเมืองบางกรวย หรือ เมืองบางกรวย เป็นองค์กรปกครองส่วนท้องถิ่นรูปแบบเทศบาลเมืองในอำเภอบางกรวย จังหวัดนนทบุรี และเป็นเทศบาลเมืองหนึ่งในสี่แห่งของจังหวัด เนื่องจากตั้งอยู่ใกล้กับตัวเมืองชั้นในของกรุงเทพมหานครมาก ในเขตเทศบาลจึงเป็นพื้นที่อยู่อาศัยหนาแน่นของประชาชน ทั้งในรูปแบบชุมชนและหมู่บ้านจัดสรร มีตลาด ร้านอาหาร และโรงงานอุตสาหกรรม แต่ในขณะเดียวกันก็ยังมีสวนผลไม้ทั่วไปในพื้นที่ และยังคงพบวิถีชีวิตแบบดั้งเดิมได้ตามริมคลองบางกอกน้อยและคลองบางกรวย
ในอดีตเขตเทศบาลเมืองบางกรวยมีทำเลที่ตั้งอยู่ริมแม่น้ำเจ้าพระยา (ปัจจุบันคือคลองบางกอกน้อยและคลองบางกรวย) จึงเป็นพื้นที่หนึ่งในจังหวัดนนทบุรีที่มีการตั้งถิ่นฐานเป็นชุมชนมาตั้งแต่สมัยอยุธยาตอนต้น โดยเฉพาะบริเวณวัดชลอซึ่งปรากฏรูปแบบสถาปัตยกรรมและจิตรกรรมสมัยอยุธยา แต่ชุมชนแห่งนี้ก็ยังมีขอบเขตไกลออกไปถึงวัดโตนด วัดกระโจมทอง และวัดลุ่มคงคาราม
เมื่อมีการปฏิรูปการบริหารราชการและการปกครองท้องที่ในสมัยรัตนโกสินทร์ บริเวณนี้จึงมีฐานะเป็นตำบลบางกรวยตามกฎหมายลักษณะการปกครองท้องที่ ต่อมาในปี พ.ศ. 2490 ทางราชการได้แยกพื้นที่ด้านตะวันตกของตำบลบางกรวยจัดตั้งเป็นตำบลวัดชลอ จนกระทั่งในบริเวณนี้มีประชากรหนาแน่นขึ้น เพื่อประโยชน์ในการทะนุบำรุงท้องถิ่นให้เจริญก้าวหน้า กระทรวงมหาดไทยจึงได้จัดตั้ง สุขาภิบาลวัดชลอ ขึ้นเมื่อปี พ.ศ. 2500 ครอบคลุมพื้นที่ตำบลวัดชลอบริเวณริมคลองบางกอกน้อย และจัดตั้ง สุขาภิบาลบางกรวย เมื่อปี พ.ศ. 2514 ครอบคลุมพื้นที่ตำบลบางกรวยตั้งแต่ริมแม่น้ำเจ้าพระยาจนถึงคลองวัดจันทร์
สุขาภิบาลวัดชลอและสุขาภิบาลบางกรวยอันเป็นท้องถิ่นบริเวณที่ตั้งอำเภอบางกรวยมีประชากรและความเจริญมากขึ้นเป็นลำดับ ประกอบกับพื้นที่ที่ตั้งอยู่ระหว่างเขตสุขาภิบาลทั้งสองแห่งนั้นก็มีสภาพเช่นเดียวกัน ทางราชการเล็งเห็นความจำเป็นในการส่งเสริมให้ประชาชนในพื้นที่ได้ทะนุบำรุงท้องถิ่นตามระบบเทศบาล จึงได้ออกพระราชกฤษฎีการวมท้องที่สุขาภิบาลวัดชลอ สุขาภิบาลบางกรวย รวมทั้งท้องที่ตำบลวัดชลอและตำบลบางกรวยที่อยู่นอกเขตสุขาภิบาลทั้งสองแห่งตั้งเป็น เทศบาลตำบลบางกรวย เมื่อวันที่ 15 สิงหาคม พ.ศ. 2537 โดยมีผลบังคับใช้ตั้งแต่วันที่ 25 สิงหาคม ปีเดียวกัน
เนื่องจากเทศบาลตำบลบางกรวยเป็นชุมชนเมืองที่มีที่ตั้งติดกับกรุงเทพมหานคร มีระบบสาธารณูปโภคสะดวกสบาย ทำให้ความเจริญหลั่งไหลเข้าสู่พื้นที่อย่างรวดเร็ว ในเขตเทศบาลจึงมีประชากรหนาแน่นขึ้นมากและมีความเจริญทางเศรษฐกิจเพิ่มขึ้นจนเข้าเกณฑ์ที่จะยกฐานะเป็นเทศบาลเมืองได้ เมื่อวันที่ 11 ธันวาคม พ.ศ. 2545 จึงมีพระราชกฤษฎีกาเปลี่ยนแปลงฐานะเทศบาลตำบลบางกรวยเป็น เทศบาลเมืองบางกรวย โดยมีผลบังคับใช้ตั้งแต่วันที่ 17 ธันวาคม เป็นต้นมา
เทศบาลเมืองบางกรวยมีพื้นที่ทั้งหมด 8.40 ตารางกิโลเมตร ครอบคลุมตำบลวัดชลอ 10 หมู่บ้าน และตำบลบางกรวย 9 หมู่บ้าน มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
เมื่อวันที่ 31 ธันวาคม พ.ศ. 2560 เทศบาลเมืองบางกรวยมีจำนวนประชากรทั้งสิ้น 42,766 คน เป็นชาย 19,717 คน เป็นหญิง 23,049 คน
รางวัลออสการ์ สาขาถ่ายภาพยอดเยี่ยม
รางวัลออสการ์ สาขาถ่ายภาพยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับผู้ถ่ายภาพยนตร์ ในปีแรกของการมอบรางวัล ผู้ถ่ายภาพยนตร์อาจจะได้รับการเสนอชื่อเข้าชิงจากผลงานการถ่ายทำภาพยนตร์หลายๆ เรื่อง เช่น จอร์จ บาร์นเนส ได้รับการเสนอชื่อเข้าชิงสาขานี้จากภาพยนตร์ถึง 3 เรื่อง ดังนั้นการมอบรางวัลในปีถัดมาจึงไม่มีการประกาศชื่อผู้ที่ได้รับการเสนอชื่อเข้าชิงอย่างเป็นทางการ
ในที่สุด ในปีค.ศ. 1931 จึงได้เปลี่ยนเป็นผู้ที่ได้รับการเสนอชื่อเข้าชิงจะต้องมาจากภาพยนตร์เรื่องเดียวเท่านั้น นอกจากนี้ในช่วงปีค.ศ. 1939-1967 (ยกเว้นปีค.ศ. 1957) ได้มีการแยกประเภทของรางวัลเป็นภาพยนตร์สีและภาพยนตร์ขาวดำ ซึ่งนับตั้งแต่การยกเลิกการแบ่งประเภทดังกล่าว ภาพยนตร์ขาวดำเรื่องล่าสุดที่ได้รับรางวัลนี้ คือ "Schindler's List" (ปีค.ศ. 1993)
สิ่งที่น่าจดจำในประวัติศาสตร์ออสการ์คือ ในปีค.ศ. 1935 Hal Mohr เป็นบุคคลแรกและบุคคลเดียวที่ได้รับรางวัลออสการ์โดยที่ไม่ได้รับการเสนอชื่อเข้าชิงเลย ซึ่งเขาได้รับรางวัลออสการ์สาขานี้จากภาพยนตร์เรื่อง "A Midsummer Night's Dream"
ตั้งแต่ปีค.ศ. 1939 ได้มีการแยกประเภทของรางวัลเป็นภาพยนตร์ขาวดำและภาพยนตร์สี
ภาพยนตร์ขาวดำ
ภาพยนตร์สี
ภาพยนตร์ขาวดำ
ภาพยนตร์สี
ภาพยนตร์ขาวดำ
ภาพยนตร์สี
ปีค.ศ. 1957 ไม่มีการแยกประเภทรางวัล
ตั้งแต่ปีค.ศ. 1958 มีการแยกประเภทรางวัลเป็นภาพยนตร์ขาวดำและภาพยนตร์สีอีกครั้ง
ภาพยนตร์ขาวดำ
ภาพยนตร์สี
ภาพยนตร์ขาวดำ
ภาพยนตร์สี
ตั้งแต่ปีค.ศ. 1967 ไม่มีการแยกประเภทรางวัลอีกต่อไป
ลูค เพอร์รี
ลูค เพอร์รี () หรือชื่อเกิด คอย ลูเธอร์ เพอร์รี ที่ 3 () เกิดเมื่อวันที่ 11 ตุลาคม ค.ศ. 1966 ในแมนส์ฟิลด์ รัฐโอไฮโอ เป็นนักแสดงชาวอเมริกัน
เขาโตในเฟรดเดอริกทาวน์ รัฐโอไฮโอ เขาเรียนที่โรงเรียนมัธยมเฟรดเดอริกทาวน์ เพอร์รีแสดงในซีรีส์ทางโทรทัศน์เรื่อง "Beverly Hills, 90210" ที่เขารับบทบาทเป็นดีแลน แม็กเคย์ ในช่วงปี 1990-95 และ 1998-2000 โดยเขาเล่นเป็นเด็กวัยรุ่นอายุ 16 ปี ซึ่งในช่วงนั้นเพอร์รีอายุยี่สิบกลาง ๆ แล้ว ในขณะนั้น เพอร์รีกลับมาแสดงต่อใน "Beverly Hills, 90210" ในปี 1998 (เป็นแขกรับเชิญถาวร) และอยู่จนกระทั่งซีรีส์จบไปในปี 2000 หลังจากนั้นเขาออกผลงานอัลบั้มเพลงชุด "Baby I Need You" ในปี 2001
ออดรีย์ เฮปเบิร์น
ออดรีย์ เฮปเบิร์น () (4 พฤษภาคม ค.ศ. 1929 -20มกราคม ค.ศ. 1993) 
เป็นนักแสดงอังกฤษเชื้อสายเนเธอร์แลนด์ ที่เกิดที่เมือง บรัสเซลส์ ประเทศเบลเยี่ยม โตในเนเธอร์แลนด์ ที่เมืองอาร์นเฮม ในช่วงวัยเด็กและในระหว่างสงครามโลกครั้งที่ 2 เธอเรียนบัลเล่ต์ที่นี่ หลังจากนั้นย้ายไปอยู่ที่ลอนดอนเมื่อปี 1948 โดยเธอเรียนการแสดงและทำงานเป็นนางแบบ หลังจากนั้นมีผลงานแสดงภาพยนตร์ และแสดงในละครเวทีเรื่อง "Gigi"
ออดรีย์แสดงนำในภาพยนตร์เรื่อง "Roman Holiday" (1953) ซึ่งทำให้เธอได้รับรางวัลออสการ์ รางวัลลูกโลกทองคำ และรางวัลบาฟต้า เธอยังได้รับรางวัลโทนีจากการแสดงในเรื่อง "Ondine" (1954)
หลังจากนั้นอีกหลายปี เธอถือว่าเป็นนักแสดงหญิงที่ประสบความสำเร็จที่สุดในโลก โดยแสดงในหนังฮอลลีวูดที่มีนักแสดงนำชายชื่อดัง อย่างเช่น ฮัมฟรีย์ โบการ์ต, แครี แกรนต์, เฮนรี ฟอนดา, แกรี คูเปอร์ และเฟรด แอสแตร์ ที่เธอเต้นรำร่วมกันใน "Funny Face" (1957) เธอได้รับรางวัลบาฟต้าจากการแสดงในเรื่อง "The Nun's Story" (1959) และ "Charade" (1963) เธอยังได้รับการเสนอชื่อเข้าชิงรางวัลออสการ์จากผลงานเรื่อง "Sabrina" (1954), "Breakfast at Tiffany's" (1961) และ "Wait Until Dark" (1967) เธอยังแสดงในบทเอลิซา ดูลิทเทิล ในผลงานฉบับภาพยนตร์ของ "My Fair Lady" (1964)
จากประสบการณ์ในช่วงสงครามของเธอทำให้เธอมีแรงบันดาลใจในงานทำงานเพื่อเพื่อนมนุษย์ เธอทำงานกับยูนิเซฟตั้งแต่ทศวรรษ 1950 เธอยังอุทิศเวลาและกำลังกายให้กับองค์กร ตั้งแต่ปี 1988 ถึง 1992 เธอทำงานให้กับชุมชนในแอฟริกา อเมริกาใต้ และเอเชีย โดยไม่แสวงหาผลประโยชน์ ในปี 1992 เธอได้รับเครื่องรัฐอิสริยาภรณ์เหรียญแห่งอิสรภาพของประธานาธิบดี สำหรับการทำงานให้ในฐานะ UNICEF Goodwill Ambassador
ปี 1980 เธออยู่กับนักแสดง โรเบิร์ต วอลเดอร์ส เธอเสียชีวิตจากมะเร็งที่ไส้ติ่ง ที่บ้านในสวิตเซอร์แลนด์ อายุได้ 63 ปี ในวันที่20 มกราคม 1993
เธอได้รับรางวัลหลังการเสียชีวิตอย่างรางวัล The Jean Hersholt Humanitarian Award จาก Academy of Motion Picture Arts and Sciences สำหรับงานการช่วยเหลือทางด้านมนุษยธรรม เธอได้รับรางวัลแกรมมี่จากผลงานบันทึกเสียงเกี่ยวกับการพูด ในผลงาน "Audrey Hepburn's Enchanted Tales" ในปี 1994 และในปีเดียวกันเธอได้รับรางวัลเอมมี ในสาขา Outstanding Achievement for Gardens of the World นอกจากนี้เธอยังอยู่อันดับ 3 จากการจัดอันดับ ดาราสาวตลอดกาลจากสถาบันภาพยนตร์อเมริกัน
สเปนเซอร์ เทรซี
สเปนเซอร์ เทรซี () (5 เมษายน ค.ศ. 1900 - 10 มิถุนายน ค.ศ. 1967) เป็นนักแสดงชาวอเมริกัน ที่เคยได้รับ 2 รางวัลออสการ์ มีผลงานการแสดงภาพยนตร์ 74 เรื่อง ระหว่างปี 1930 - 1967 เขาถือเป็นหนึ่งในนักแสดงที่ดีเยี่ยมที่สุดในประวัติศาสตร์วงการภาพยนตร์ ในปี 1999 สถาบันภาพยนตร์อเมริกัน ยกให้เทรซี อยู่ในอันดับ 9 ใน 100 อันดับของนักแสดงชายที่เยี่ยมที่สุดตลอดกาล เขายังเคยได้รับการเสนอชื่อเข้าชิงรางวัลออสการ์ 9 ครั้ง
ณัชพล ตันเจริญ
นายณัชพล ตันเจริญ อดีตสมาชิกสภาผู้แทนราษฎร จังหวัดฉะเชิงเทรา สังกัดพรรคเพื่อแผ่นดิน ปัจจุบันย้ายมาสังกัดพรรคภูมิใจไทย
ณัชพล ตันเจริญ (ชื่อเล่น: นัช) เกิดเมื่อวันที่ ที่กรุงเทพมหานคร เป็นบุตรชายของ นายพิเชษฐ์ ตันเจริญ อดีตรัฐมนตรีช่วยว่าการกระทรวงพาณิชย์ และนางสุธาทิพย์ ตันเจริญ มีพี่น้องร่วมบิดามารดา 2 คน คือ น.ส.ณัฐวดี ตันเจริญ และน.ส.ณัฐนิช ตันเจริญ ปัจจุบันสมรสกับนางสาวณัชชา สินธุฉัตร มีบุตร 1 คน
ณัชพล ตันเจริญ จบการศึกษาชั้นมัธยมศึกษาจากโรงเรียนนวมินทราชินูทิศ บดินทรเดชา (นมร.บด.) กรุงเทพมหานคร สำเร็จการศึกษาระดับปริญญาตรีศิลปศาสตรบัณฑิต (เกียรตินิยมอันดับหนึ่ง) สาขารัฐศาสตร์ ความสัมพันธ์ระหว่างประเทศ จากมหาวิทยาลัยเกษตรศาสตร์ (มก.) บางเขน กรุงเทพมหานคร และปริญญาโทบริหารธุรกิจมหาบัณฑิต จากมหาวิทยาลัยแห่งรัฐมิซซูรี ณ เมืองเซนต์หลุยห์ ประเทศสหรัฐอเมริกา ณัชพล ตันเจริญ เริ่มต้นเข้าสู่แวดวงการเมืองในฐานะสมาชิกพรรคเพื่อแผ่นดินร่วมกับนายพิเชษฐ์ ตันเจริญ ผู้เป็นบิดา และภายหลังการตัดสินคดียุบพรรคการเมืองในปลายปี พ.ศ. 2551 และลงสมัครรับเลือกตั้งซ่อมแทนตำแหน่งที่ว่างลง ณ เขตเลือกตั้งที่ 1 ของจังหวัดฉะเชิงเทรา เมื่อวันที่ 11 มกราคม พ.ศ. 2552 และได้รับเลือกเป็นสมาชิกสภาผู้แทนราษฎร ของจังหวัดฉะเชิงเทรา โดยมีคะแนนเป็นอันดับหนึ่งของเขตเลือกตั้ง จนได้รับฉายาว่า "ตันเจริญจูเนียร์"
ณัชพล เคยเข้ารับตำแหน่งเลขานุการประจำคณะกรรมาธิการการสวัสดิการสังคม สภาผู้แทนราษฎร และเป็นที่ปรึกษาและเลขานุการส่วนตัวรัฐมนตรีช่วยว่าการกระทรวงพาณิชย์ (พิเชษฐ์ ตันเจริญ) ในปี พ.ศ. 2551 ต่อมาใน ปี พ.ศ. 2552 ได้เข้ามาทำงานเกี่ยวกับทางด้านการสวัสดิการสังคม โดยรับตำแหน่งเป็นโฆษกประจำคณะกรรมาธิการฯ และประธานอนุกรรมาธิการด้านงบประมาณสวัสดิการสังคม สภาผู้แทนราษฎร และในการเลือกตั้ง พ.ศ. 2554 ได้ลงสมัคร ส.ส. ในสังกัดพรรคภูมิใจไทย ภายหลังได้เข้ามาทำงานในส่วนของวุฒิสภา โดยดำรงตำแหน่งเป็นที่ปรึกษาประธานวุฒิสภา (คณะทำงานฝ่ายการเมือง) ของนายนิคม ไวยรัชพานิช
สรุปประสบการณ์ทางการเมืองโดยสังเขป
รางวัลออสการ์ สาขาออกแบบเครื่องแต่งกายยอดเยี่ยม
รางวัลออสการ์ สาขาออกแบบเครื่องแต่งกายยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ ได้มีการมอบรางวัลนี้ครั้งแรกในปีค.ศ. 1948 และมีการแบ่งประเภทรางวัลเป็นภาพยนตร์ขาวดำและภาพยนตร์สีไปจนถึงปีค.ศ. 1966 (ยกเว้นปีค.ศ. 1957–1958)
ภาพยนตร์ขาวดำภาพยนตร์สี
ภาพยนตร์ขาวดำ
ภาพยนตร์สี
ปีค.ศ. 1957–1958 ไม่มีการแบ่งประเภทรางวัล
ปีค.ศ. 1959 มีการแบ่งประเภทรางวัลเป็นภาพยนตร์ขาวดำและภาพยนตร์สีอีกครั้ง
ภาพยนตร์ขาวดำ
ภาพยนตร์สี
ภาพยนตร์ขาวดำภาพยนตร์สีตั้งแต่ปีค.ศ. 1967 ไม่มีการแบ่งประเภทรางวัลอีกต่อไป
ไทม์ไลน์
ไทม์ไลน์ ( แปลไทยว่า "เส้นเวลา") เป็นแผนผังแสดงการพัฒนาหรือลำดับเหตุการณ์ที่เกิดขึ้นตามลำดับเวลา โดยขึ้นอยู่กับหัวข้อที่สนใจ และช่วงเวลาที่สนใจ ไทม์ไลน์ถูกใช้ในการแสดงผลเพื่อง่ายต่อการศึกษาข้อมูล โดยทั่วไปจะใส่เฉพาะหัวข้อสำคัญ ไม่ลงรายละเอียดมากนัก
บาซ เลอห์มานน์
มาร์ค แอนโทนี "บาซ" เลอห์มานน์ () (17 กันยายน ค.ศ. 1962 - ) นักเขียนบท ผู้กำกับ และผู้อำนวยการสร้างภาพยนตร์ชาวออสเตรเลีย มีชื่อเสียงจากภาพยนตร์สามเรื่อง ที่เรียกรวมกันว่า "The Red Curtain Trilogy"
บาซ เลอห์มานน์ เกิดที่ซิดนีย์ รัฐนิวเซาท์เวลส์ มารดาเป็นครูสอนการเต้นบอลรูม บิดาเป็นชาวนา เจ้าของปั๊มน้ำมันและโรงภาพยนตร์ ซึ่งชีวิตความเป็นอยู่ตั้งแต่แต่เด็กล้วนมีอิทธิพลต่อการสร้างภาพยนตร์ในเวลาต่อมาของเขา
บาซ เลอห์มานน์ มีผลงานครั้งแรกจากการเป็นนักแสดงละครเวที ขณะเป็นนักเรียนมัธยม และสร้างละครเวทีเกี่ยวกับนักเต้นบอลรูมชาวออสเตรเลีย เรื่อง "Strictly Ballroom" เมื่อ ค.ศ. 1986 ซึ่งประสบความสำเร็จจนถูกนำมาสร้างเป็นภาพยนตร์ในปี ค.ศ. 1992
ปัจจุบัน บาซ มีผลงานสร้างภาพยนตร์ทั้งสิ้น 4 เรื่อง เน้นงานสร้าง ใช้ฉากและเครื่องแต่งกายอย่างอลังการ โดยเฉพาะภาพยนตร์ 3 เรื่องแรกที่มีฉากเปิดเรื่องในโรงละครที่มีม่านสีแดง และทำการตลาดว่าเป็น ภาพยนตร์ไตรภาค "The Red Curtain Trilogy"บาซ เลอห์มานน์ สมรสกับแคเทอรีน มาร์ติน ที่เป็นผู้ออกแบบงานสร้าง และเครื่องแต่งกาย ในภาพยนตร์ทุกเรื่องของเขา มีบุตร 2 คน
พลศาสตร์ของไหลเชิงคณนา
พลศาสตร์ของไหลเชิงคำนวณ (CFD ซี่งย่อมาจาก Computational Fluid Dynamics) คือสาขาหนึ่งในกลศาสตร์ของไหลที่ใช้กระบวนการเชิงตัวเลขและขั้นตอนวิธี (algorithm) ในการแก้ปัญหาเกี่ยวกับการไหลของของไหล เพื่อการนี้ คอมพิวเตอร์จะถูกนำมาใช้เพื่อทำการคำนวณนับล้านๆครั้ง ก่อนที่จะสร้างแบบจำลองการทำปริกิริยาของของไหลและก๊าซต่อขอบผิวซึ่งกำหนดโดยสภาวะของขอบเขต แต่ทว่า ผลลัพธ์ที่ได้นั้นก็ยังเป็นเพียงการประมาณการณ์ที่ได้จากในหลายๆกรณีเท่านั้นถึงแม้ว่าจะใช้ซูเปอร์คอมพิวเตอร์ความเร็วสูงในการคำนวณก็ตาม อย่างไรก็ตาม การพัฒนาของโปรแกรมนี้ในปัจจุบัน ความแม่นยำและความเร็วในการคำนวณสถานะการณ์ที่ซับซ้อนนั้นได้รับการปรับปรุงให้ดีขึ้นเรื่อยๆ เช่นการจำลองการไหลแบบ หรือ Transonic โปรแกรมนี้แต่เดิมถูกนำมาใช้กับการจำลองกังหันลม แต่ปัจจุบันถูกนำมาใช้ในการทดสอบการบินด้วย
พื้นฐานของ CFD คือ สมการนาเวียร์-สโตกส์ซึ่งกล่าวถึงการไหลของของไหลหนึ่งเฟส สมการเหล่านี้สามารถลดความยุ่งยากลงได้ด้วยการย้ายเทอมที่เกี่ยวกับความหนืดออกเพื่อให้ได้สมการออยเลอร์ จากนั้นจึงย้ายเทอมที่เกี่ยวกับความเร็วเพื่อให้ได้ full potential equations จากนั้นจึงทำให้เป็นสมการเส้นตรงเพื่อให้ได้ linearized potential equations
ในประวัติศาสตร์แล้ว วิธีการนี้ได้ถูกทำให้เป็นlinearized potential equationsในเบื้องต้น ในช่วงทศวรรต 1930 ได้มีการพัฒนาการจำลองการไหลสองมิติรอบๆทรงกระบอกไปจนถึงการไฟลผ่านปีกเครื่องบิน เนื่องด้วยพัฒนาการของเทคโนโลยีคอมพิวเตอร์ การสร้างแบบจำลองสามมิติจึงมีความเป็นไปได้ บทความที่เกี่ยวข้องกับการใช้ linearized potential equations แบบสามมิติในทางปฏิบัตินั้น ถูกตีพิมพ์ครั้งแรกโดย John Hess and A.M.O. Smith จาก ใน พ.ศ. 2509 วิธีการนี้ทำโดยแบ่งพื้นผิวของรูปทรงออกเป็นแผงๆ (Panel) แยกจากกัน ทำให้วิธีนี้ถูกเรียกว่า Panel Methods วิธีการนี้นั้นง่าย แต่ว่าอยู่ภายใต้ข้อสมมติว่าไม่มีการไหลยกตัว (Lifting Flow) เนื่องจากมีเป้าประสงค์ในการพัฒนาเพื่อการออกแบบตัวเรือและตัวเครื่องบิน โค้ดแรกที่มีการคำนึงถึงการไหลแบบยกตัวเข้าไปด้วยก็คือโค้ด A230 ซึ่งถูกกล่าวถึงในบทความของ Paul Rubbert และ Gary Saaris จากบริษัทโบอิง ใน พ.ศ. 2511 จากนั้นโค้ดสามมิติที่มีความก้าวหน้ามากขึ้นจึงถูกพัฒนาโดยโบอิง (PANAIR, A502), ล็อกฮีท (Quadpan), ดั๊กลาสs (HESS), แม็คโดเนล (MACAERO), นาซา (PMARC) และ Analytical Methods (WBAERO, USAERO and VSAERO) โค้ดบางตัว (PANAIR, HESS and MACAERO) ใช้สมการที่มีจำนวนอนุพันธ์มากกว่าและมีการรบกวนเอกลักษณ์ของพื้นผิวมากกว่า ในขณะที่ตัวอื่น (Quadpan, PMARC, USAERO and VSAERO) ในแต่ละแผงจะมีพื้นผิวลักษณะเดียว ข้อดีของโค้ดที่มีจำนวนการรบกวนบนพื้นผิวมากกว่าคือสามารถใช้คอมพิวเตอร์คำนวณได้เร็วกว่า ทุกวันนี้ VSAERO เป็นโค้ดที่ได้รับความนิยมใช้และได้รับการพัฒนาให้มีความสามารถในการคำนวณการไหลที่มีการรบกวนได้มากขึ้น ทุกวันนี้โค้ดนี้ถูกใช้ในการพัฒนาเรือดำน้ำ, ผิวเรือ, อากาศยาน, รถยนต์ และเฮลิคอปเตอร์ USAERO ซึ่งเป็นโค้ดจากบริษัทเดียวกันนั้นถูกใช้ในการคำนวณการไหลที่ไม่คงที่ ใช้มากในการจำลองรถไฟความเร็วสูงและเรือยอร์ชสำหรับแข่งขัน โค้ด NASA PMARC ซึ่งพัฒนามาจากรุ่นแรกๆของ VSAERO และ CMARC ซึ่งเป็นส่วนแยกของโค้ด PMARC เองก็เป็นโค้ดที่มีขายในเชิงพานิชย์
รายชื่อบุคคลที่ได้รับรางวัลและได้รับการเสนอชื่อเข้าชิงรางวัลออสการ์หลังมรณกรรม
รายชื่อบุคคลที่ได้รับรางวัลและได้รับการเสนอชื่อเข้าชิงรางวัลออสการ์หลังมรณกรรม
หมายเหตุ:
หมายเหตุ:
Triple K
Triple K (ทริปเปิ้ล เค) เป็นการ์ตูนที่ยังไม่ได้นำมาฉายในเครือข่ายโทรทัศน์เป็นการ์ตูนแนวแอนิเมชันของสหรัฐอเมริกา
เค็นนี่ คิงสตัน (Kenny Kingston) ชายหนุ่มผู้มีพลังไฟอันร้อนแรงที่ไม่สามารถคุมตัวเองได้ ถูกไล่ออกจากสวนสนุกจึงได้มาพบเพื่อนอีก 2 คนซึ่งเป็นคนที่มีชื่อขึ้นต้นด้วยตัว K ทั้งหมด
ฮีโร่ แบ่งเป็น 5 ฤดูกาล ฤดูกาลละ 8 ตอนรวมทั้งสิ้น 40 ตอน
1. Sacked
เค็นนี่ คิงสตันมนุษย์พลังงานไฟของคณะละครสัตว์ใน เบลล์สวิลล์(Bellsville)ถูกไล่ออกจากคณะละครสัตว์เนื่องจาก มีพฤติกรรมไม่เหมาะสมกับการแสดง หลังจากนั้นเขาได้พบกับ เควิน คาร์สตรินมนุษย์ผู้มีพลังต่อสู้ในทุกๆด้านและคิม โคคูมนุษย์ผู้มีพลังเวทมนตร์คาถา ทั้ง 3 ตกลงตั้งกลุ่มฮีโร่ใหม่ขึ้นมาว่า"Triple K"
2.Golf freak
พวกทริปเปิ้ล เคได้ไปเที่ยวพักร้อนที่สนามกอล์ฟแห่งหนึ่งในฟลอริดาจนได้พบกับกอล์ฟ เฟตศัตรูรายแรกของพวกเขาพร้อมกับชุดตีกอล์ฟแบบพลิกชะตาโลก แต่พวกเขาก็ยังได้ความช่วยเหลือจากคิงและควีนสโตรก ทั้งหมดต้องไม่ให้ลูกกอล์ฟสัมผัสกับเมฆเป็นอันขาด!
3.Hamcheese paradise
ทั้ง 3 คนได้ไปเจออาณาจักรแฮมชีสกลางทะเลทราย และด้วยความหิวพวกเขาไม่รู้เลยว่าข้างในเมืองลึกลับนี้มีความลับที่น่ากลัวซ่อนอยู่
4.Screamed of Bliyo brothers
บ้านของ 2 พี่น้องบลีโยแสนลึกลับ ซึ่งเต็มไปด้วยสุสานหลังบ้าน งานนี้เล่นเอาทั้ง 3 คนถึงกับสันหลังวาบเลยทีเดียว
5.Japanese trip or troubles
ทั้ง 3 นัดกันไปเที่ยวที่ญี่ปุ่นแต่แล้วทั้ง 3 ก็ต้องเจอกับภาษาและวัฒนธรรมของญี่ปุ่นจนหั่วแทบปั่นแต่ดีที่ได้จีโกะช่วยไว้
6.Technology warping
คิมและเค็นนี่ได้เก็บขยะจากซิตี้ ดัมพ์มาประกอบเป็นเครื่องคอมพิวเตอร์ซึ่งเมื่อฝนตกลงมาในขณะที่เควินนอนหลับอยู่ คิมและเค็นนี่ได้แย่งกันเล่นคอมจนทำให้ทั้งคู่เขาไปเป็นไอคอนในเกมมวยปล้ำซึ่งกำลังเล่นกันอยู่ พวกเขาทั้งคู่จะต้องหาทางออกมาก่อนประตูมิติจะปิดลงภายใน 10 นาที
7.Triple and triple
ทั้ง 3 คนได้ไปเจอกับคนที่มีชื่อขึ้นต้นด้วย "Go" ซึ่งเป็นพี่น้องไร้ความสามัคคี แต่เมื่อเกิดปัญหาขึ้นทั้งหมดต้องรวมพลังกันสู้ ดร.ทาวล์ซา
8.How do they do it?
ทั้ง 3 ได้ไปเที่ยวเมืองทรายหรือแซนด์แลนด์ซึ่งทั้งเมืองประกอบไปด้วยทราย แต่เบื้องหลังความอลังการนี้ ผุ้ว่าฯของเมืองบอกว่าดร.ดราฟต์เป็นคนทำให้เมืองเป็นเช่นนี้
ฤดูกาลที่ 2
9.I will be
อิงกวาร์ลูซนักบวชหนุ่มน้อยต้องการจะเป็นฮีโร่แบบทริปเปิ้ล เคจึงใช้คาถาเลียนแบบพลังของทั้ง 3 คน จนได้มาเป็นอีโร่ของชนบทและได้กำจัด คอนตาวายร้ายค้อนปอนด์จนได้ชื่อว่าเป็น "เดอะ คิง ออฟ บิชอพ"
เควิน สเปซีย์
เควิน สเปซีย์ () เกิดเมื่อวันที่ 26 กรกฎาคม ค.ศ. 1959 เป็นนักแสดงชาวอเมริกัน ผู้กำกับ นักเขียนบท ผู้สร้าง นักร้อง เขาโตที่แคลิฟอร์เนีย เริ่มการทำงานด้วยการเป็นนักแสดงละครเวทีในช่วงทศวรรษ 1980 ก่อนที่จะมีผลงานบทรองในภาพยนตร์และโทรทัศน์ เขาได้รับเสียงวิจารณ์ที่ดีมากขึ้นในต้นทศวรรษ 1990 จนได้รับรางวัลออสการ์ครั้งแรกในสาขาสมทบชายยอดเยี่ยมจากภาพยนตร์เรื่อง "The Usual Suspects" และยังได้ในสาขานักแสดงนำยอดเยี่ยมจากภาพยนตร์เรื่อง "American Beauty" (1999) เขายังมีบทบาทในภาพยนตร์อย่าง "Seven", "L.A. Confidential", "Pay It Forward", และ "Superman Returns" เขายังเคยได้รับการเสนอชื่อเข้าชิงรางวัลเอมมีและรางวัลลูกโลกทองคำ และตั้งแต่ปี 2003 เขาก็ทำงานกำกับละครเวที
เทศกาลตังโจ่ย
เทศกาลตังโจ่ย หรือ เทศกาลฤดูหนาว (; จีนกลาง: ตงจื้อ, ) ตังโจ่ย หรือ ตังจี๋ หรือ ตงเจี่ย (ตามสำเนียงแต้จิ๋ว) หรือ ตั่งเจะ (ตามสำเนียงฮกเกี้ยน) มีความหมายถึง วันเหมายัน คือ วันที่พระอาทิตย์จะส่องแสงสั้นที่สุด หรือ วันที่เป็นจุดสูงสุดในฤดูหนาว (The Extreme of Winter) (โดยประมาณจะตรงกับวันที่ 22 ธันวาคม ของทุกปี แต่ปีที่มีอธิกมาส จะตรงกับวันที่ 21 ธันวาคม)
ในยุคโบราณชาวจีนจะเรียกวัน ๆ นี้ว่า เฉี่ยงจี่ (สุดยาว) เป็นหลักการโคจรของพระอาทิตย์ ในแต่ละปี ภายหลังฤดูสารทชิวฮุง (เทศกาลกินเจ) ในเดือนตุลาคมแล้ว พระอาทิตย์เริ่มเคลื่อนลงสู่ทางทิศใต้ ถึงเส้นแวงที่ 23 องศา 26 ลิปดา 59 พิลิปดา ดังนั้น ทางขั้วโลกเหนือและขั้วโลกใต้ ดินฟ้าภูมิอากาศย่อมมีความแตกต่างกันอย่างเห็นได้ชัด ในซีกโลกเหนือแสงแดดในเวลากลางวันนั้นสั้น แต่เวลากลางคืนกลับยาว แต่ที่ทางซีกโลกใต้นั้นกลับตรงกันข้าม วันตังโจ่ยกลับเป็นวันที่พระอาทิตย์โคจรอยู่ทางซีกโลกใต้นานที่สุด ดังนั้น วันนี้ จึงถูกเรียกอีกชื่อหนึ่งว่า น่ำจี่ (สุดใต้) และเมื่อผ่านพ้นวันนี้ไปแล้ว พระอาทิตย์ก็จะเริ่มโคจรตามปกติสู่ทางด้านทิศเหนือ วันเวลายามกลางวันก็จะเริ่มต้นยาวขึ้นตามลำดับ วันตังโจ่ย จึงถือเป็นวันตายตัวของวันที่ 22 หรือวันที่ 21 ธันวาคม ตามปฏิทินทางสุริยคติสากล แต่สำหรับในปฏิทินจีน ได้ใช้หลักตามจันทรคติ
ดังนั้น เมื่อถือตามหลักของปฏิทินจีน วันตังโจ่ย จึงไม่มีการตายตัวทุก ๆ ปี แต่จะตรงกับเดือน 11 ตามปฏิทินจีน (เดือนธันวาคม) ซึ่งเรียกว่า เกี๋ยวง๊วย
ในยุคโบราณ ชาวจีนให้ความสำคัญกับเทศกาลตังโจ่ยไม่แพ้วันตรุษจีน เพราะถือเสมือนเทศกาลสิ้นปี ผู้คนจะปิดร้านรวงและบ้านเรือน ทำบุญตามวัดหรือไหว้เจ้า เอกลักษณ์ที่สำคัญในเทศกาลนี้ คือ ผู้คนจะปั้นและกินขนมที่มีลักษณะคล้ายขนมบัวลอยของไทย (ออกเสียงสำเนียงแต้จิ๋วว่า อี๊) ซึ่งทำจากแป้งและต้มกับน้ำเชื่อม เพื่อเพิ่มความอบอุ่นให้แก่ร่างกาย ในภูมิภาคแต่ละที่ของจีนจะกินขนมชนิดนี้และมีชื่อเรียกแตกต่างออกไป เช่น ทางเหนือจะกินเกี๊ยวน้ำ ทางใต้จะกินขนมชนิดนี้ที่มีลูกใหญ่และเรียกว่า "ถ่างหยวน" (Tangyuan, 湯圓) โดยมีความเชื่อว่า เมื่อรับประทานแล้วคนในครอบครัวจะรักผูกพันกันยิ่งขึ้น เพราะเมื่อถึงเทศกาลนี้แล้ว ญาติพี่น้องที่จากไปอยู่แต่ละที่ จะหวนคืนกลับบ้านมาอยู่พร้อมหน้ากันอีกครั้ง อีกทั้งยังเชื่อว่าเป็นมงคลเพราะอายุเพิ่มขึ้นอีกหนึ่งปี
ดังนั้นเทศกาลนี้จึงมีชื่อเรียกอีกอย่างหนึ่งว่า เทศกาลไหว้ขนมบัวลอย ซึ่งประเพณีการรับประทานขนมบัวลอยนี้ก็ยังคงปฏิบัติมาจนถึงคงปัจจุบัน
ฟอเรสต์ วิตเทกเกอร์
ฟอเรสต์ สตีเวน วิตเทกเกอร์ () เกิดเมื่อวันที่ 15 กรกฎาคม ค.ศ. 1961 เป็นนักแสดงชาวอเมริกัน โปรดิวเซอร์ ผู้กำกับ วิตเทกเกอร์ได้รับรางวัลออสการ์ในสาขานักแสดงนำชายยอดเยี่ยม จากการแสดงในบทเผด็จการชาวยูกันดา อีดี อามิน ในภาพยนตร์ปี 2006 เรื่อง "The Last King of Scotland" เขายังได้รับรางวัลลูกโลกทองคำ และรางวัลบาฟตา เขากลายเป็นชาวแอฟริกัน-อเมริกัน คนที่ 4 ที่ได้รับรางวัลออสการ์ในสาขานักแสดงนำชายยอดเยี่ยม ตามหลัง ซิดนีย์ ปอยติเอร์, เดนเซล วอชิงตัน และเจมี ฟ็อกซ์
อุปาทานหมู่
อุปาทานหมู่ () เป็นปรากฏการณ์ทางจิตสังคมอย่างหนึ่ง มีลักษณะเป็นการแสดงออกอย่างเดียวกับโรคฮิสเตอเรีย หรือโรคผีเข้า () แต่อุปาทานหมู่นั้นเป็นอาการสมดังชื่อ คือ เกิดขึ้นในคนหมู่ โดยมักมีสาเหตุจากการที่คนกลุ่มหนึ่งเชื่อว่าตนกำลังประสบภาวะเจ็บป่วยหรืออาการอื่นอย่างเดียวกัน
คำ "อุปาทานหมู่" นั้นอาจเขียนผิดเป็น "อุปทานหมู่" ซึ่งคำ "อุปทาน" นั้นเป็นศัพท์ทางเศรษฐศาสตร์ ตรงกับภาษาอังกฤษว่า "supply" คู่กับ "demand" หรือ "อุปสงค์"
ปรากฏการณ์อุปาทานหมู่นั้นเกิดขึ้นเมื่อบุคคลหนึ่งเกิดป่วยหรือมีอาการของโรคฮิสเตอเรียอันเป็นผลมาจากภาวะเครียด และเมื่อผู้ป่วยคนนั้นเริ่มแสดงอาการ คนอื่น ๆ รอบข้างก็เริ่มแสดงอาการด้วยเพราะเชื่อว่าตัวเองก็ประสบภาวะอย่างเดียวกัน อาการที่แสดงเช่นว่ามักได้แก่ อาการคลื่นไส้ (nausea), อาการกล้ามเนื้ออ่อนแรง (muscle weakness) การชัก (fit) หรืออาการปวดศีรษะ (headache)
อุปาทานหมู่มีลักษณะเด่นตรงที่ไม่อาจหาสาเหตุแน่ชัดได้ อาการที่เกิดก็มักมีความคลุมเครือ แต่มักเชื่อกันว่ามีสาเหตุมาจากอำนาจเหนือธรรมชาติหรือเป็นทางทางศาสนา โดยว่ากันทางประชากรศาสตร์ อุปาทานหมู่เกิดมากในเพศเมีย และในหมู่ผู้ที่รับบริการทางการแพทย์บ่อย ๆ คือพวกที่รับประทานยาหรือใช้ยามาก ๆ เป็นต้น
อาการตื่นตระหนกทางใจ (moral panic) มีอาการแสดงคล้ายกับอุปาทานหมู่มาก
เจอโรม คลาร์ก (Jerome Clark) นักวิจัยเรื่องเหลือเชื่อและจานผี ชาวอเมริกัน กล่าวว่า อุปาทานหมู่เป็นคำอธิบายอันไร้มูลฐานเมื่อเจ้าหน้าที่หรือผู้เชี่ยวชาญไม่อาจหาคำอธิบายกรณียุ่งเหยิงหรือน่าตระหนกใจได้
เหตุการณ์อุปาทานหมู่ที่โด่งดังสองเหตุการณ์ ดังนี้ กรณีของกลอเรีย รามิเรซ และกรณีอุกกาบาตที่ประเทศเปรู พ.ศ. 2550
ไอ้แมงมุม (ภาพยนตร์)
ไอ้แมงมุม () เป็นภาพยนตร์ซูเปอร์ฮีโรอเมริกันในปี 2002 สร้างจากการ์ตูนของมาร์เวล เรื่อง "ไอ้แมงมุม" เป็นภาพยนตร์ภาคแรกในชุด "ไอ้แมงมุม" กำกับโดย แซม เรมี แสดงนำโดย โทบีย์ แม็กไกวร์, เคิร์สเตน ดันสต์ และ วิลเลม เดโฟ บทภาพยนตร์โดย เดวิด โคเอปป์
ภาพยนตร์เริ่มจาก ปีเตอร์ ปาร์คเกอร์ นักเรียนมัธยมปลายที่ถูกกัดโดยแมงมุม หลังจากนั้นได้เกิดความผิดปกติทางร่างกาย ทำให้เขามีความสามารถเหนือมนุษย์ แต่สิ่งที่คาดไม่ถึงคือลุงเบนก็เสียชีวิตไปด้วย เขาจึงตัดสินใจที่จะเป็นยอดมนุษย์ ไอ้แมงมุม ปีเตอร์หวังที่จะพิชิตใจ แมรี เจน วัตสัน ผู้หญิงที่เขาหลงรักมาตั้งแต่ยังเด็ก เขายังต่อกรกับวายร้าย กรีน ก็อบลิน ที่เป็นพ่อของเพื่อนรักเขา แฮร์รี ออสบอร์น
หลังจากติดกับการพัฒนากว่า 25 ปีในการจะทำภาพยนตร์ ในที่สุดภาพยนตร์ก็ได้ออกฉายเมื่อวันที่ 3 พฤษภาคม ค.ศ. 2002 โดยโคลัมเบียพิกเจอร์ส ภาพยนตร์ได้เสียงตอบรับด้านคำวิจารณ์ที่ดี และยังทำสถิติบ็อกซ์ออฟฟิส โดยเป็นภาพยนตร์ที่ทำรายได้สูงสุดทั่วโลกในปี 2002 ทำรายได้ 822 ล้านเหรียญสหรัฐทั่วโลก "ไอ้แมงมุม" ถือเป็นภาพยนตร์ที่สร้างจากการ์ตูนที่ประสบความสำเร็จที่สุดเป็นอันดับ 2 รองจาก "The Dark Knight" และยังติดอันดับ 18 ของหนังที่ประสบความสำเร็จที่สุดตลอดกาล จากความสำเร็จทำให้มีภาคต่อ ใน "ไอ้แมงมุม 2" และ "ไอ้แมงมุม 3"
Super PI
Super PI คือโปรแกรมคอมพิวเตอร์สำหรับคำนวณค่าพาย (π) โดยระบุจำนวนตำแหน่งหลังจุดทศนิยมในคำตอบตามต้องการ มากที่สุดไม่เกิน 32 ล้านตำแหน่ง Super PI ใช้อัลกอริธึม Gauss-Legendre ในการคำนวณ ตัวโปรแกรมถูกแปลงมาให้ใช้บน Microsoft Windows จากโปรแกรมเดิมที่สร้างขึ้นเมื่อปี พ.ศ. 2538 โดย Dr. Yasumasa Kanada จากมหาวิทยาลัยโตเกียว (University of Tokyo) เพื่อใช้ในการคำนวณค่าพายขนาดจุดทศนิยม 4,294,960,000 ตำแหน่ง
Super PI เป็นที่นิยมของเหล่านักโอเวอร์คล็อก เพื่อใช้ทดสอบความเสถียรของระบบคอมพิวเตอร์ ผลลัพธ์ที่ได้จากโปรแกรมจะนำมาใช้เปรียบเทียบความเร็วในการคำนวณค่าพายกับสถิติโลกและบ่งบอกถึงความสามารถในการโอเวอร์คล็อกของผู้ใช้ โปรแกรมยังสามารถใช้ในการทดสอบความเสถียรของระบบ เพื่อดูว่าระบบเสถียรที่ความเร็วโอเวอร์คล็อกที่ใช้ในการทดสอบหรือไม่ ถ้าหากโปรแกรมสามารถคำนวณค่าพายได้ถึง 32 ล้านตำแหน่งหลังจุดทศนิยมโดยปราศจากความผิดพลาด อาจถือได้ว่าระบบมีความเสถียรในระดับหนึ่ง อย่างไรก็ตาม การทดสอบที่ใช้เวลานานกว่านั้นโดยโปรแกรมอื่นอาจให้ผลลัพธ์ที่ดีกว่า เนื่องจากมีการใช้งาน CPU ที่หนักกว่าและสร้างความอ่อนล้าให้ระบบได้มากกว่า แม้ว่า Super PI จะไม่ได้เป็นโปรแกรมที่สามารถคำนวณค่าพายได้รวดเร็วที่สุด แต่มันก็ยังได้รับความนิยมจากเหล่านักโอเวอร์คล็อก
ด้วยปัจจุบันมีผู้ใช้บางคนพยายามโกงผลลัพธ์ความเร็วที่ได้จากการคำนวณค่าพายจากโปรแกรม เพื่อเอาชนะกันในแง่ของฝีมือในการโอเวอร์คล้อก ส่งผลให้มีการปรับปรุงพัฒนา Super PI เวอร์ชันดั้งเดิมให้สามารถตรวจสอบความเที่ยงตรงของผลลัพธ์ผ่านกระบวนการ checksum จากเว็บไซต์ อย่างไรก็ตาม ยังคงมีการพบวิธีการอื่นๆ ในการสร้างผลลัพธ์ที่ไม่เที่ยงตรงหรือผลลัพธ์หลอกขึ้นมาอยู่ดี ทำให้เกิดคำถามเกี่ยวกับอนาคตของโปรแกรมนี้ในแง่การวัดเปรียบเทียบสมรรถนะของการโอเวอร์คล้อก
Super PI เป็นโปรแกรมที่ทำงานแบบเทร็ดเดียว (Single-Threaded) ซึ่งการนำมาใช้วัดประสิทธิภาพสำหรับในยุคปัจจุบันอย่างหน่วยประมวลผลแบบหลายแกน จึงถือได้ว่าลดความนิยมลงไป นอกจากนั้น ปัจจุบันความเร็วของหน่วยประมวลผลเร็วขึ้นเรื่อยๆ Super PI จึงอาจมองว่าไม่เหมาะสมในการใช้ทดสอบความเสถียรของระบบได้อีกต่อไป ด้วยข้อเท็จจริงที่ว่าการวัดความเสถียรต้องใช้เวลาในการทำงานที่นานกว่านี้ เพื่อสร้างความอ่อนล้าให้กับอุปกรณ์คอมพิวเตอร์ ผู้ใช้หลายรายได้เปลี่ยนไปใช้ Orthos หรือ OCCT แทนเพื่อวัดความเสียรเนื่องด้วยโปรแกรมเหล่านั้นทำงานในแบบหลายเทร็ด (Multi-Threaded)
โจรสลัดแห่งตะรุเตา
โจรสลัดแห่งตะรุเตา () เป็นนวนิยายอิงประวัติศาสตร์ บทประพันธ์ของปองพล อดิเรกสาร ซึ่งใช้นามปากกาในการเขียนว่า พอล อดิเรกซ์ (Paul Adirex)
พรรคขัตติยะธรรม
พรรคขัตติยะธรรม () (อักษรย่อ: ข.ต.ธ.) (รหัสพรรคการเมือง 069) เป็นพรรคการเมืองไทยที่ก่อตั้งโดยการสนับสนุนของ พล.ต.ขัตติยะ สวัสดิผล หรือ เสธ.แดง โดยมี ว่าที่ร้อยตรี สุรภัศ จันทิมา เป็นหัวหน้าพรรคคนแรก ต่อภายหลังการเสียชีวิตของ เสธ.แดง นางสาวขัตติยา สวัสดิผล บุตรสาวของ เสธ.แดง จึงได้เข้ามารับตำแหน่งหัวหน้าพรรค และมีนายอมฤตณรงค์บุตย์ สุรพันธ์ เป็นเลขาธิการพรรค
ต่อมาใป พ.ศ. 2554 นางสาวขัตติยา สวัสดิผล ได้ลาออกจากพรรค เพื่อลงสมัครรับเลือกตั้งสมาสภาผู้แทนราษฎร แบบบัญชีรายชื่อ สังกัดพรรคเพื่อไทย จึงทำให้ตำแหน่งหัวหน้าพรรคว่างลง
พรรคขัตติยะธรรม มีสำนักงานใหญ่ตั้งอยู่เลขที่ 17/99 หมู่ 5 หมู่บ้านพฤกษา 10 ซอย 9 ถ.บางกรวย-ไทรน้อย ต.ไทรน้อย อ.ไทรน้อย จ.นนทบุรี มีสาขาพรรคจำนวน 5 สาขา ประกอบด้วย
พรรคขัติยะธรรม ในระยะเริ่มต้นได้มีการยื่นก่อตั้งพรรคภายใต้ชื่อ "พรรค เสธ.แดง" ซึ่งได้ยื่นขอจดทะเบียนพรรคการเมืองกับคณะกรรมการการเลือกตั้ง (ก.ก.ต.) มีสัญลักษณ์พรรคคือ ทหารขี่ม้าขาวใส่เครื่องแบบชุดราชวัลลภ แต่ได้รับการค้านจาก กกต. ส่งเรื่องกลับมาว่าไม่สามารถจดทะเบียนชื่อว่า พรรค เสธ.แดง ได้เพราะเป็นชื่อบุคคล และนำเครื่องแบบทหารมาใช้ไม่ได้ จึงได้มีการเปลี่ยนแปลงชื่อเป็น ขัตติยะธรรม และเครื่องหมายของพรรคเป็น ของ เสธ.แดง สวมชุดนักรบโบราณทหารเสือพระเจ้าตากขี่ม้าขาว
พรรคขัติยะธรรม มีมติเลิกพรรค ในเดือนสิงหาคม พ.ศ. 2554 ภายหลังการลาออกของนางสาวขัตติยา สวัสดิผล หัวหน้าพรรค
ตราสัญลักษณ์ของพรรคเป็นรูปนักรบขี่ม้าขาวมือขวาถือดาบ มุมขวาของเป็นรูปธงไตรรงค์ ด้านล่างมีข้อความเขียนด้วยตัวอักษรสีดำบนพื้นสีแดงว่าพรรค ขัตติยะธรรม
ไนท์แมรส์ออนแวกซ์
ไนท์แมร์ส์ออนแวกซ์ (Nightmares on Wax) เป็น นักดนตรีและดีเจ จาก ลีดส์, ประเทศอังกฤษ เริ่มอาชีพนักดนตรีเมื่อปี 1988 มีซิงเกิลแรกชื่อ Aftermath เป็นซิงเกิลแนวเทคโน มีอัลบั้มแรกชื่อ อัลบั้มต่อมาคือ Smokers Delight ใน 1995 และ อัลบั้ม Carboot Soul
สกอตต์ บราวน์ (นักฟุตบอลชาวสกอตแลนด์)
สกอตต์ บราวน์ เกิดเมื่อวันที่ 25 มิถุนายน ค.ศ. 1985 เป็นนักฟุตบอลชาวสกอตแลนด์ เกิดในย่านเมืองดันเฟิร์มลิน บราวน์เป็นนักฟุตบอลคนหนึ่งของสกอตแลนด์ ที่มีความสามารถในการเล่นได้หลายตำแหน่ง ด้วยเหตุเพราะบราวน์ถนัดขาทั้งสองข้างซึ่งมีนักฟุตบอลน้อยคนที่ถนัดทั้งสองขา โดยตำแหน่งที่บราวน์เคยเล่นนั้นมีกองกลาง, ปีกซ้าย, ปีกขวา, แบ็กซ้าย, แบ็กขวา แต่ปัจจุบันบราวน์มักชอบเล่นในตำแหน่งกองกลางและปีกขวา ปัจจุบันบราวน์เป็นกัปตันทีมของเซลติกในสกอตแลนด์
ดาวน์เทมโป
ดาวน์เทมโป () หรือ ดาวน์บีต () เป็นดนตรีอิเล็กทรอนิกในลักษณะผ่อนคลาย ที่ดูมีแนวเพลงคล้ายกับแอมเบียนต์ แต่มักจะใส่จังหวะหรือกรู๊ฟ ซึ่งต่างจากดนตรีแอมเบียนต์ที่เป็นรูปแบบที่ไม่มีจังหวะ จังหวะในบางครั้งใช้การวนไปมา ให้ความรู้สึกอยากนอน ในบางครั้งจังหวะจะมีความซับซ้อนกว่าโดยเพิ่มส่วนประกอบฉากหลัง แต่ก็ยังคงไม่ทำให้ตึงเครียดไม่มากไปกว่าดนตรีอีเลกโทรนิกอื่นอย่างแทรนซ์ ส่วนชื่อชิลล์เอาต์ ที่บอกถึงเพลงแนวนี้เป็นเพลงเจาะจงลงไปของแนวเพลงนี้ ดาวน์เทมโปมีความหมายครอบคลุมและหลากหลายกว่า
แนวเพลงอื่นที่เกี่ยวอย่างทริปฮอป ที่ดาวน์เทมโปรมักจะมีจังหวะที่ช้ากว่าทริปฮอป และเนื่องจากให้ผ่อนคลายและมีความรู้สึกถึงความโรแมนติก ในดนตรีดาวน์เทมโป ร่วมไปกับการใช้เสียงร้องและเนื้อเพลงที่น้อย ๆ อาจไม่ค่อยมี เพลงแนวนี้ได้รับความนิยมเป็นเพลงฉากหลังของห้อง "ชิลล์เอาต์" ของปาร์ตี้เพลงแดนซ์หรือร้านคาเฟ่แนวอัลเทอร์เนทีฟ
หมู่บ้านประวัติศาสตร์ชิรากาวะโกและโกกายามะ
หมู่บ้านทางประวัติศาสตร์แห่งชิรากาวะโกและโกกายามะ (ญี่ปุ่น: 白川郷・五箇山の合掌造り集落) คือแหล่งมรดกโลกทางวัฒนธรรมของญี่ปุ่น
หมู่บ้านทางประวัติศาสตร์แห่งชิรากาวะโกและโกกายามะได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 19 เมื่อปี พ.ศ. 2538 ที่กรุงเบอร์ลิน ประเทศเยอรมนี ด้วยข้อกำหนดและหลักเกณฑ์ในการพิจารณา ดังต่อไปนี้
แหล่งกุซุกุและทรัพย์สินที่เกี่ยวข้องของอาณาจักรรีวกีว
แหล่งกุซุกุและทรัพย์สินที่เกี่ยวข้องของอาณาจักรรีวกีว คือแหล่งมรดกโลกทางวัฒนธรรมของญี่ปุ่น สิ่งก่อสร้างดังกล่าวนี้ประกอบด้วย "กุซุกุ" หรือ "ปราสาท" และสถานที่ศักดิ์สิทธิ์อื่น ๆ ตามแบบวัฒนธรรมของอาณาจักรรีวกีว ที่เจริญรุ่งเรืองในหมู่เกาะรีวกีว หรือจังหวัดโอะกินะวะในปัจจุบัน
แหล่งกุซุกุและทรัพย์สินที่เกี่ยวข้องของอาณาจักรรีวกีวได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้
อีเอโมบายล์
อีเอโมบายไม่ใช้งาน เป็นโพัฒนาเกำโทและระบปฏซิมเใน และจเกมจากในเครือ [[อโทนิค(E0) โดยโคหรบมนั้นมีแจากเกมพีซ โดยเจำพวกนมลคอกยวกบกรบวลง (JAT Boและ JA Bowling 2) และเกม [[Be[[Worms World Party]] ส่วนเกมกีฬานั้นมี [[FL]], [[000]] และ [[ML]] โดยมีเกมสมัยเก่านำมาปรับปรุงใหม่คือ [[Tetris]
[[JAMDAT Mobile]] โดยผู้บริหาร Scott Lahman และ Zack Norman สองผู้บริหาร และ Austin Murray ได้ทำข้อเสนอให้กับ [[Chief Executive Officer|ซีอีโอ]] ของ JAMDAT เพื่อทำการปรับปรุง Electronic Arts จ่ายให้กับ JAMDAT เป็นจำนวนเงิน 680 ล้าน[[ดอลลาร์สหรัฐ]] วันที่ [[14 กุมภาพันธ์]] [[พ.ศ. 2548]] JAMDAT ก็ได้เปลี่ยนชื่อเป็น EA Mobile[[หมวดหมู่:บริษัทผู้พัฒนาวิดีโอเกม]]
[[หมวดหมู่:บริษัทของสหรัฐอเมริกา]]
[[หมวดหมู่:บริษัทที่ก่อตั้งในปี พ.ศ. 2543]]
ร็อคแมน X7
ร็อคแมน X7 () หรือ เมกาแมน X7 (Mega Man X7) เป็นวิดีโอเกมชุดที่ 7 ของซีรีส์ร็อคแมน X โดยวางจำหน่ายในวันที่ 17 กรกฎาคม ค.ศ. 2003 ที่ประเทศญี่ปุ่นวางจำหน่ายในเครื่องเล่นเกมเพลย์สเตชัน 2
ปี 2170 ณ เวลามีเรพลิรอยด์มีอิทธิพลต่อโลกมากที่สุด มนุษย์กลายเป็นเพียงสิ่งมีชีวิตธรรมดาๆอ่อนแอและเปราะบาง มีชีวิตได้โดยการอาศัยอยู่ใต้ดิน อย่างไรก็ตามเรพลิรอยด์ส่วนใหญ่ก็ไม่ได้คิดจะยึดอึดอำนาจหรือต่อต้านมนุษย์ ต่างช่วยกันฟื้นฟูสภาพของผิวโลกให้กลับมาสู่สถานการณ์ปกติ เช่นเดียวกับเหล่าอิเรกูลาร์ทั้งหลายเองยังคงก่อความวุ่นวายกันตามปกติ เอ็กซ์ หัวหน้าอิเรกูลาร์ฮันเตอร์หน่วยที่ 17 ต้องถอนตัวจากหน่วยเพราะเขาต้องการสันติภาพที่ไม่ได้มาจากการสูญเสีย
รัฐบาลเห็นว่า อิเรกูลาร์ฮันเตอร์ในขณะนี้ประสิทธิภาพลดลงไปอย่างมากหลังจากขาดเอ็กซ์ไปเหลือเพียงแค่ซีโร่เท่านั้นที่พอจะต่อกรกับเหล่าอิเรกูลาร์ได้ จึงได้ส่งองค์กรใหม่ที่ชื่อว่า เรดอเลิร์ต (Red Alert) ขึ้นมาทำหน้าที่แทน
ในร็อคแมน X7 ได้ปรับเปลี่ยนรูปแบบการเล่นทั้งหมดโดยฉากต่างๆได้ถูกเปลี่ยนเป็นกราฟิกฉากและในรูปแบบ 3มิติ นอกจากนี้ในช่วงเริ่มต้นเกมจนจบนั้นจะไม่มีการเล่นตัวละครหลักอย่างเอ็กซ์โดยเล่นเพียงแค่ซีโร่และเอ็กเซลเท่านั้น
ถึงแม้ว่าร็อคแมน X7 จะไม่สามารถเล่นตัวละครหลักอย่างเอ็กซ์ได้แต่ว่ามีข้อเงื่อนไขที่สามารถเล่นตัวละครเอ็กซ์ได้คือการช่วยเหลือตัวประกันในฉากต่างๆให้ได้อย่างน้อยครึ่งหนึ่ง (64 ตัว) จากตัวประกันทั้งหมด 128 ตัว (มี 8 ฉากๆละ 16 ตัว)
อาวุธหลักของเอ็กซ์นั้นคือ บัสเตอร์ ซึงมีการโจมตีในระยะไกลที่ติดตังอยู่ที่แขนของเอ็กซ์ เป็นอาวุธที่มีความรุนแรงในการโจมตีสูง ถ้ารวมกับชุดเกราะจะทำให้เอ็กซ์มีพลังและการโจมตีเพิ่มขึ้น 
อาวุธของซีโร่นั้น จะเป็นเซเบอร์ (ดาบเลเซอร์สีเขียว) ซึ่งมีพลังรุนแรงมาก
อาวุธของ Axl นั้น จะเป็นปืนพกคู่ สามารถยิงรัวได้ แล้วยังมี ก็อบปี้ ช็อต เมื่อยิงใส่ศัตรูแล้วจะสามารถดึงดูด DNA ของศัตรู
มาให้เราแปลงร่างได้ แถมยังสามารถใช้ความสามารถที่ดูดมาได้ด้วย
ร็อคแมนซีโร่ 2
ร็อคแมนซีโร่ 2 () หรือ เมกาแมนซีโร่ 2 (Mega Man Zero 2) เป็นวิดีโอเกมซีรีส์ร็อคแมนซีโร่ ลำดับที่ 2 ของเกม ออกวางตลาดครั้งแรกที่ญี่ปุ่นเมื่อวันที่ 2 พฤษภาคม ค.ศ. 2002 และออกวางตลาดครั้งแรกที่อเมริกาเมื่อวันที่ 14 ตุลาคม ค.ศ. 2003
เรพลิลอยด์อดีตอิเรกูลาร์ฮันเตอร์ผู้หลับใหลไปนานกว่าหลายร้อยปีด้วยเหตุผลบางประการ ถูกซีเอลค้นพบเข้า และปลุกขึ้นมาจากการหลับใหล ตัวเขาจำอะไรไม่ได้เลย แต่มีเพียงความรู้สึกอยากปกป้องมนุษย์เท่านั้น
นักวิทยาศาสตร์ผู้วิจัยเกี่ยวกับ Cyber Elf เธอได้พบกับซีโร่ที่หลับใหลและปลุกขึ้นเขามาขณะที่กำลังหลบหนีจากทหารของ Neo Arcadia
ไซเบอร์เอลฟ์ที่ถูกไวรัสครอบงำในอดีตมีชื่อว่ามาเธอร์เอลฟ์แต่ถูกไวรัสครอบงำจนทำให้เอ็กซ์ผลึกไว้ 100 ปีแต่ทว่าเอปิสได้ปลดผนคกและรวมร่างกับเอปิส
ไซเบอร์เอลฟ์ที่มีความสามารถสร้างร่างใหม่ให้กับเรพริรอยด์ เป็นไซเบอร์เอลฟ์วัยทารก
อินเดกซ์ คัมภีร์คาถาต้องห้าม
"บทความนี้เป็นมีเนื้อหาเกี่ยวกับ อินเดกซ์ คัมภีร์คาถาต้องห้าม หากต้องการทราบเนื้อเรื่องคู่ขนานที่เกี่ยวข้องกับเรื่องนี้ โปรดไปที่ เรลกัน แฟ้มลับคดีวิทยาศาสตร์ แทน"
อินเดกซ์ คัมภีร์คาถาต้องห้าม () เป็นไลท์โนเวลภาษาญี่ปุ่น ซึ่งต่อมามีการนำไปสร้างเป็นหนังสือการ์ตูน และอนิเมะ โดยฉบับไลท์โนเวล ประพันธ์โดย คาซึมะ คามาจิ และภาพประกอบโดย คิโยทากะ ฮาอิมุระ เริ่มตีพิมพ์ตั้งแต่เดือนเมษายน พ.ศ. 2547 จนถึงปัจจุบัน พิมพ์ออกจำหน่ายแล้วถึง 24 เล่ม (เล่ม 1 ถึงเล่ม 22 และฉบับพิเศษเรื่องสั้น อีกสองเล่ม) จัดพิมพ์โดย ASCII Media Works
ส่วนอนิเมะนำโครงเรื่องมาจากฉบับไลท์โนเวล สร้างโดยอนิเมะชันสตูดิโอ J.C.Staff กำกับโดย ฮิโรชิ นิชิคิโอริ จัดทำเป็นอนิเมะซีรีส์ 24 ตอนจบ เริ่มออกอากาศในญี่ปุ่น ตั้งแต่ วันที่ 4 ตุลาคม พ.ศ. 2551 ถึง วันที่ 19 มีนาคม พ.ศ. 2552 และในภาคต่อมา เริ่มออกอากาศในญี่ปุ่น 8 ตุลาคม พ.ศ. 2553 - 1 เมษายน พ.ศ. 2554 จำนวน 24 ตอนจบ เช่นเดียวกัน
โทอารุ มาจุทสึ โนะ อินเด็กซ์ มีเนื้อเรื่องเกี่ยวกับโลกอนาคต ในสมัยที่ความสามารถต่างๆของผู้มีพลังพิเศษ (ผู้มีพลังจิต, Psychics, Espers) กลายเป็นสาขาหนึ่งของวิทยาศาสตร์ โคจรมาพบกับ อำนาจเหนือธรรมชาติอีกชนิดหนึ่ง คือ เวทมนตร์ (Magic) เรื่องราวดำเนินไป ณ เมืองแห่งการศึกษา ซึ่งมีเทคโนโลยีสูงมาก อยู่ทางตะวันตกของกรุงโตเกียว ประเทศญี่ปุ่น
วันหนึ่งชีวิตของโทมะก็ต้องเปลี่ยนไป เมื่อมีแม่ชี (อายุไล่เลี่ยกับเขา) คนหนึ่ง นอนสลบพาดอยู่ที่ระเบียงห้องของเขา เธอชื่อว่าอินเด็กซ์ อินเด็กซ์มีความทรงจำสมบูรณ์แบบ เธอสามารถจดจำ คัมภีร์เวทมนตร์แสนสามพันเล่มไว้ได้ ทำให้เธอต้องถูกตามล่าจากเหล่าผู้มีเวทมนตร์ โทมะได้ช่วยเหลืออินเด็กซ์ไว้ ให้ที่พักพิงกับเธอ และคอยช่วยเหลือเธอจาการถูกตามล่า จากทั้งฝ่ายเวทมนตร์และฝ่ายวิทยาศาสตร์
แม้ว่าพลังพิเศษของโทมะ ที่เรียกว่า อิมเมจินเบรกเกอร์ (Imagine Breaker) จะสามารถลบล้างพลังเหนือธรรมชาติได้ทุกชนิด แต่กลับไม่มีประสิทธิภาพมากนัก ในการจู่โจม หรือป้องกันอันตรายในระยะไกล โทมะและอินเด็กซ์ จึงต้องรับความช่วยเหลือจากบุคคลอื่นๆในเมืองวิทยาศาสตร์ เช่น มิซากะ มิโคโตะ (Electromaster) คุณครูโคโมเอะอัจฉริยะผู้มีร่างกายน่ารักเหมือนเด็กประถม คุณหมอเทวดาหน้าเหมือนกบ (Heaven Canceler) ตลอดจนสมาชิกในฝ่ายเวทมนตร์ (ผู้เปลี่ยนจากตามล่า มาเป็นช่วยเหลือในภายหลัง) เพื่อนๆของอินเด็กซ์
โรคหลอดเลือดแดงแข็ง
โรคหลอดเลือดแดงแข็ง หรือ โรคท่อเลือดแดงและหลอดเลือดแดงแข็ง () เป็นกลุ่มอาการที่เกิดกับหลอดเลือดแดง เกิดจากปฏิกิริยาการอักเสบเรื้อรังที่ผนังหลอดเลือดแดง ส่วนใหญ่เป็นจากการสะสมของเม็ดเลือดขาวแมคโครฟาจและถูกกระตุ้นโดยไขมันแอลดีแอลโดยไม่มีการกำจัดไขมันและคอเลสเตอรอลออกที่ดีพอจากการทำงานของแมคโครฟาจโดยไขมันเอชดีแอล
การใส่กางเกงหลุดพ้นบั้นเอว
การใส่กางเกงหลุดพ้นบั้นเอว หรือแซกกิง () เป็นการใส่กางเกง เพื่อให้เห็นบางส่วนหรือแทบทั้งหมดของกางเกงใน
ที่มาของแฟชั่นการใส่กางเกงหลุดพ้นบั้นเอว โดยมากสื่อจะรายงานว่ามีที่มาจากการห้ามใส่เข็มขัดสำหรับนักโทษ เพราะเข็มขัดสามารถนำมาใช้ฆ่าตัวตายได้โดยการแขวนคอตายหรือใช้รัดคอผู้อื่น หรือใช้เป็นอาวุธในการต่อสู้ นอกเหนือจากนี้ยังมีแนวคิดว่าการใส่กางเกงหลุดพ้นบั้นเอวนี้ เดิมเป็นการบ่งสัญญาณว่าเป็นรักร่วมเพศ แต่ที่กล่าวมาก็ไม่ได้ตั้งอยู่บนหลักเหตุผลใด
ที่มาของแฟชั่นการใส่กางเกงหลุดพ้นบั้นเอวที่คาดว่ามาจากในคุกที่ไม่อนุญาตให้ใส่เข็มขัด จนเมื่อพวกเขาเหล่านั้นออกมาจากคุก ก็ยังคงไม่ใส่เข็มขัด ซึ่งต่อมาก็มีแร็ปเปอร์อย่าง ไอซ์คิวบ์ นำมาแต่งเพลงและแสดงเกี่ยวกับวัฒนธรรมย่อยนี้
ในต้นทศวรรษ 1990 ศิลปินฮิปฮอปได้นำวิธีนี้มาทำให้เกิดความนิยม ลักษณะการใส่กางเกงเอวต่ำเช่นนี้ เพื่อให้สามารถเห็นกางเกงใน และเป็นที่สะดุดตาเมื่อแคลวินไคลน์ ออกผลงานโฆษณาที่มีภาพลักษณ์ของนักร้อง มาร์กกี้ มาร์ก (มาร์ก วาห์ลเบิร์ก) ออกมา
วิธีการใส่กางเกงหลุดพ้นบั้นเอวได้แพร่กระจายความนิยม โดยมีศิลปินแร็ปใส่กางเกงแบบนี้ เช่น ดร. เดร, สนูป ด็อกก์,ลิล เวย์นศิลปินป๊อปอย่างจัสติน บีเบอร์ และชัง ฮย็อน-ซึง อดีตสมาชิกวงBEAST ยังมีศิลปินแนวฮิปฮอปอีกหลายคนอย่างเช่น แอลแอล คูล เจ ที่กระตุ้นและประชาสัมพันธ์แฟชั่นนี้ด้วยการออกผลิตภัณฑ์เสื้อผ้าของตัวเอง อย่างเช่น แฟตฟาร์ม, เอคโค และฟูบู อย่างไรก็ตามในปัจจุบัน ก็มีแฟชั่นในหมู่ผู้หญิงที่แสดงให้เห็นถึงกางเกงในจี-สตริง ที่ไม่ได้เป็นรูปแบบการใส่กางเกงหลุดพ้นบั้นเอวแบบเต็มตัว
เดือนมิถุนายน พ.ศ. 2544 สภาเทศบาลนครเดลแคมเบรอ รัฐลุยเซียนา ตราข้อบัญญัติท้องถิ่นว่าด้วยการกระทำอนาจารต่อหน้าธารกำนัล โดยห้ามการใส่กางเกงที่เปิดเผยโดยเจตนาให้เห็นกางเกงใน ฝ่าฝืนเป็นความผิดอาญา และหากถึงขั้นเปิดเผยจนเห็นของพึงสงวน ระวางโทษปรับห้าร้อยดอลล่าร์สหรัฐ หรือจำคุกไม่เกินหกเดือน เช่นเดียวกับเมืองอเล็กซานเดรีย และเมืองเชฟพอร์ต แห่งรัฐลุยเซียนา คณะเทศมนตรีก็ตรากฎหมายลักษณะเดียวกัน โดยห้ามมีการใส่กางเกงหลุดพ้นบั้นเอวจนเห็นกางเกงใน ผู้ฝ่าฝืนถูกปรับครั้งละยี่สิบห้าดอลลาร์สหรัฐ
ต่อมารัฐเวอร์จิเนีย ได้พยายามออกกฎหมายห้ามใส่กางเกงเอวต่ำ ที่ทำให้เห็นกางเกงในแบบอุจาดตา โดยมีโทษปรับห้าสิบเหรียญดอลลาร์สหรัฐ โดยร่างและผ่านการพิจารณาจากสภานิติบัญญัติประจำรัฐเมื่อเดือนกุมภาพันธ์ พ.ศ. 2548 ด้วยคะแนนเสียง 60 ต่อ 34 แต่ไม่ผ่านการพิจารณาในชั้นวุฒิสภาเช่นเดียวกับในรัฐลุยเซียนา เนื่องจากเป็นกฎหมายแปลกที่ทำให้คนในรัฐเป็นที่ขายหน้าโดยทั่วไป ทั้งนี้ที่ทั้งสองรัฐเสนอกฎหมาย มุ่งเน้นไปที่การอุจาดตามากกว่า โดยมิได้พูดถึงการลดอาชญากรรมทางเพศแต่อย่างใด
ในการแข่งขันโอลิมปิกฤดูหนาว 2010 ที่เมืองแวนคูเวอร์ นักสโนว์บอร์ดชาวญี่ปุ่นที่ชื่อ คาซูฮิโร โคคุโบถูกห้ามเข้าร่วมพิธีเปิดเนื่องจากแต่งตัวไม่เหมาะสม คือผูกเน็กไทหลวม เสื้อออกนอกกางเกงและใส่กางเกงหลุดพ้นบั้นเอว
รัฐเซาท์แคโรไลนา ในสหรัฐอเมริกา กำลังจะพยายามเสนอให้ผ่านกฏหมาย ห้ามใส่กางเกงเอวต่ำ หากใครฝ่าฝืนโดนปรับครั้งแรก $25 ถ้ายังทำอีกครั้งที่สองจะถูกจับปรับ $50 ครั้งที่สามหนักขึ้นไปอีกเป็น $75และให้ไปทำงานอาสาช่วยเหลือสังคม 6 ชั่วโมง
ตอร์ตียาเดปาตาตัส
ไข่เจียวสเปน () หรือ ไข่เจียวมันฝรั่ง () เป็นอาหารสเปนแบบต้นฉบับ ประกอบด้วยไข่เจียว ซึ่งนำไปทอดกับมันฝรั่ง แต่ในบางพื้นภาค สามารถใส่หัวหอมและกระเทียมได้ด้วยแล้วแต่ความชอบของผู้บริโภค
ไข่เจียวสเปนคือหนึ่งในตาปา (ของว่างเรียกน้ำย่อย) ที่พบได้มากที่สุดทั่วไปในประเทศสเปน และเป็นอาหารจานโปรดเมื่อชาวสเปนไปปิกนิกเพราะสามารถรับประทานแบบร้อนหรือเย็นได้ บางครั้งเราเรียกแต่ละส่วนของไข่เจียวสเปนที่จัดเป็นตาปานี้ว่า "ปินโชเดตอร์ติยา" () เพราะแผ่นไข่เจียวมีการตัดออกเป็นชิ้นเล็ก ๆ โดยแต่ละชิ้นมีการเสียบด้วยไม้จิ้มฟันดั่งอาหารค็อกเทล
เริ่มต้นจากการตีไข่ดิบเตรียมทำไข่เจียวแล้วพักไว้ ซอยมันฝรั่งและหัวหอมแล้วนำไปทอดในน้ำมัน (นิยมใช้น้ำมันมะกอกเพราะสามารถทอดและต้มมันฝรั่งในตัวเสร็จได้) เมื่อสะเด็ดจากน้ำมัน ผสมมันฝรั่งและหัวหอมกับไข่ดิบที่ตีไว้แล้วทอดส่วนผสมก่อนด้านหนึ่ง แล้วกลับด้านเพื่อให้อีกด้านหนึ่งให้สุก สามารถกลับด้านโดยใช้อุปกรณ์ช่วย เช่น จาน หรือ "บูเอลเบตอร์ติยัส" (vuelvetortillas เป็นภาชนะเซรามิกที่เหมือนฝาปิด ซึ่งเป็นอุปกรณ์ทำไข่เจียวโดยเฉพาะ) หรือถ้ามันไม่ใหญ่เกินไป ก็โยนไข่เจียวขึ้นเพื่อกลับด้านจากกระทะแล้วรับด้วยกระทะ
ทุติยเพ็ญ
ทุติยเพ็ญ หรือบลูมูน () คือดวงจันทร์เต็มดวงที่มีกำหนดเวลาเกิดไม่แน่นอน โดยส่วนใหญ่ในแต่ละปีจะมีดวงจันทร์เต็มดวง 12 ครั้ง เฉลี่ยเกิดประมาณเดือนละหนึ่งครั้ง แต่ถ้าคิดเฉพาะระยะเวลาที่เกิดดวงจันทร์เต็มดวง 12 ครั้ง (รอบ) ในหนึ่งปีของปฏิทินตามระบบสุริยคติจะมีจำนวนวันมากกว่าประมาณ 11 วัน ซึ่งเมื่อนำมาสะสมรวมกัน จะทำให้ทุกสองหรือสามปีมีดวงจันทร์เต็มดวงเพิ่มขึ้นหนึ่งครั้ง (กล่าวคือจะเกิดขึ้น 2.71722874 ปี) ดวงจันทร์เต็มดวงที่เพิ่มขึ้นมานี้เรียกว่า “ดวงจันทร์สีน้ำเงิน" แต่เนื่องจากมีการนิยามความหมายของดวงจันทร์ “ที่เพิ่มขึ้นมานี้" ต่างกัน จึงทำให้การกำหนดวันที่เกิดดวงจันทร์นี้ต่างกัน โดยส่วนใหญ่ดวงจันทร์สีน้ำเงินหมายถึงดวงจันทร์เต็มดวงที่เกิดครั้งที่สองของเดือน
คำว่า “ดวงจันทร์สีน้ำเงิน" (blue moon) มีบันทึกว่าใช้ในภาษาอังกฤษเก่าครั้งแรกเมื่อปี ค.ศ. 1528 ในหนังสือที่โจมตีนักบวชอังกฤษอย่างรุนแรง หนังสือเล่มนี้ชื่อว่า [Read me and be not angry] ข้อความมีว่า
บางคนตีความคำว่า “ดวงจันทร์สีน้ำเงิน” นี้ว่าเป็นเรื่องเกี่ยวกับความไร้สาระและเป็นไปไม่ได้ ภาษิตเกี่ยวกับดวงจันทร์ทำนองนี้ที่มีบันทึกครั้งแรกในปีต่อมาคือ
ความหมายที่แปลตามตัวอักษรที่สุดของคำว่า ดวงจันทร์สีน้ำเงิน คือ ดวงจันทร์ (ซึ่งไม่จำเป็นต้องเป็นดวงจันทร์เต็มดวง) ที่ปรากฏแก่ผู้สังเกตเป็นสีออกน้ำเงิน ผิดจากที่เห็นตามปกติ และเป็นเหตุการณ์ที่หาดูได้ยาก การที่ดวงจันทร์เป็นสีน้ำเงินอาจเกิดจากอนุภาคของฝุ่นควันในบรรยากาศ เช่นที่เกิดขึ้นหลังจากไฟป่าในประเทศสวีเดนและแคนาดาในปี ค.ศ. 1950 และที่เห็นเด่นชัดที่สุดเกิดหลังจากภูเขาไฟกรากะตัวระเบิดในปี ค.ศ. 1883 ซึ่งทำให้ดวงจันทร์เป็นสีน้ำเงินเกือบสองปี
ในคติชาวบ้าน ในแต่ละเดือนของปี ดวงจันทร์เต็มดวงมีชื่อเรียกหลายชื่อตามฤดูกาลและการเก็บเกี่ยว เช่น harvest moon (จันทร์เพ็ญในฤดูเก็บเกี่ยว) และ snow moon (ดวงจันทร์ในฤดูหนาว) และอาจแตกต่างกันในแต่ละพื้นที่และวัฒนธรรม เนื่องจากบางปีอาจมีดวงจันทร์เต็มดวงสิบสามครั้ง ในปีนั้นจึงมีอยู่ครั้งหนึ่งที่ดวงจันทร์เต็มดวงไม่ตรงกับฤดูที่ถูกต้อง และจะเรียกดวงจันทร์เต็มดวงครั้งนั้นว่า ดวงจันทร์สีน้ำเงิน หลังจากนั้น ดวงจันทร์เต็มดวงอีกสิบสองครั้งที่เหลืออยู่ในปีนั้นก็จะปรับตรงตามช่วงเวลาดังเดิม
ต้นกำเนิดของคำว่า “ดวงจันทร์สีน้ำเงิน” แทรกซึมอยู่ในคติชาวบ้าน และความหมายของคำคำนี้ได้แปรเปลี่ยนไปทีละน้อยๆ เมื่อเวลาผ่านไป บางคติกล่าวว่า ในเวลาที่ดวงจันทร์เป็นสีน้ำเงิน ดวงจันทร์จะมีใบหน้า และจะพูดคุยกับผู้ที่อยู่ใต้แสงจันทร์
ในศตวรรษที่สิบเก้า และต้นศตวรรษที่ยี่สิบ บันทึกเหตุการณ์ของชาวนาเมือง Maine ได้ทำรายการวันที่ที่เกิดดวงจันทร์สีน้ำเงินสำหรับชาวนา วันเหล่านี้ตรงกับดวงจันทร์เต็มดวงครั้งที่สามในไตรมาสของปี เมื่อมีดวงจันทร์เต็มดวงสี่ครั้ง (ตามปกติไตรมาสหนึ่งมีดวงจันทร์เต็มดวงสามครั้ง)
เมื่อใช้นิยามดวงจันทร์สีน้ำเงินตามบันทึกเหตุการณ์ของชาวนา (ซึ่งหมายถึงดวงจันทร์เต็มดวงครั้งที่สามในฤดูที่มีดวงจันทร์เต็มดวงสี่ครั้ง) จะเกิดดวงจันทร์สีน้ำเงินดังนี้
เดือนที่มีดวงจันทร์เต็มดวงสองครั้งคือ